കല്പ്പറ്റ നഗരത്തില് സൗന്ദര്യവത്കരണ പ്രവര്ത്തനങ്ങള്ക്ക് തുടക്കമായി കല്പ്പറ്റ: നഗരത്തെ പൂക്കള് നിറഞ്ഞു നില്ക്കുന്ന ഉദ്യാനനഗരമാക്കി മാറ്റുന്ന പ്രവര്ത്തനങ്ങള്ക്ക് തുടക്കമായി. ഇതിന്റെ ഭാഗമായി കല്പ്പറ്റ നഗരത്തിലെ ബൈപ്പാസ് ജംഗ്ഷനിലുള്ള മിനി പാര്ക്കില് പൂച്ചെടി ചട്ടികള് സ്ഥാപിച്ചു. പരിപാടിയുടെ ഉദ്ഘാടനം കല്പ്പറ്റ നഗരസഭാ ചെയര്മാന് കേയം തൊടി മുജീബ് നിര്വഹിച്ചു. നഗരസഭാ വൈസ് ചെയര്പേഴ്സണ് കെ. അജിത, കല്പ്പറ്റ പോലീസ് സര്ക്കിള് ഇന്സ്പെക്ടര് പി. പ്രമോദ് കുമാര്, നഗരസഭ ആരോഗ്യകാര്യ സ്റ്റാന്ഡിംഗ് കമ്മിറ്റി ചെയര്മാന് അഡ്വ. എ.പി. മുസ്തഫ, കല്പ്പറ്റ ഭായിസ് ഗാര്ഡന് നഴ്സറി ഉടമ ഐ.സി. വര്ഗീസ്, നഗരസഭ ജഐച്ച്ഐ എസ്. ഷൈജു തുടങ്ങിയവര് സംബന്ധിച്ചു. നവംബര് ഒന്നിനു മുന്പായി കല്പ്പറ്റ നഗരത്തില് ഡ്രെയ്നേജ് പണി പൂര്ത്തീകരിച്ച ഭാഗങ്ങളില് ജനകീയ പങ്കാളിത്തത്തോടെയും കച്ചവടക്കാരുടെ സഹായത്തോടെയും പൂച്ചെടികള് സ്ഥാപിച്ച് മനേഹരമാക്കുന്നതിന്റെ ഭാഗമായാണ് ഇന്നലെ ട്രാഫിക് ജംഗ്ഷനില് പൂച്ചട്ടികള് സ്ഥാപിച്ചത്.